אם לא מתי אתמול
אם לא מתי אתמול מצליל נשימותייך; אם נותרתי שורד שברי אהבה; אם לא מתי אתמול כשרחקו צעדייך; והלמו בגופי בעיני בנשמתי; אם לא מתי אתמול בזמן שהדמיון התעקש; לצייר לי דמותך לנפץ את כוחי; אם שרדתי אתמול בזמן שהיה מתבקש; שלא אהיה נעמד ומשקיף על עיזבוני; אם בלחי יבשה לא אהיה במנוסה; ונפש יחפה לא תגווע מתבוסה; כאיש מיוסר לא אהיה לך נזקק; מצחוק מיותר עד כאב שנזרק; בלחי יבשה עד שיממון; לא אהיה במנוסה ואצליח לישון; זר שושנים לא יהיה בי דוקר; אם בין ההמון שוב רוחי תזדקר; דעי אני חי כמעט חי ונופל בגללך; לפני שמתי אתמול רווחה מחשבה בראשי; אך דעתי נטרפה עד לשד עצמותי; אם לא מתי אתמול אז מה, מה היית בשבילי; התראי את ימי אני שם בכמיהה לחבקך; 